Keluang insular

Keluang insular atau keluang Pasifik (Pteropus tonganus)Pacific flying fox (Pteropus tonganus) Dicapai pada 16 Ogos 2023. ialah spesies keluang dalam keluarga Pteropodidae. Ia keluang yang tersebar luas secara geografi, paling tersebar luas di Pasifik: ia dijumpai di Samoa Amerika, Kepulauan Cook, Fiji, New Caledonia, Niue, Papua New Guinea, Samoa (di mana ia dipanggil pe'a fanua, pe'a fai dan taulaga), Kepulauan Solomon, Tonga, dan Vanuatu.

 Penerangan 
Julat pewarnaan pada spesies kelawar ini agak berubah-ubah. Belakangnya diperikan sebagai hitam atau perang tera; selubungnya dikatakan jingga, kuning, kuning pucat, dan kuning keperangan. Kelawar ini kekurangan selaput interfemoral; lengan bawah dan tibianya terdedah, dan bulu si jantan pula diperikan sebagai "rerambut berminyak pendek yang kaku".

Semasa terbang, sayap terentangnya kelihatan perang gelap lutcahaya ketika dipandang dari bawah.

 Taburan dan habitat 
Keluang insular mempunyai taburan yang luas tersebar di Polinesia. Julatnya termasuk Papua New Guinea, Kepulauan Solomon, Samoa, Tonga, Kepulauan Cook, Tuvalu, Tokelau, Niue, Vanuatu, New Caledonia, Fiji, Wallis dan Futuna. Ia kadangkala berhijrah di antara pulau dan habitat umumnya pula ialah hutan basah tropika, hutan bakau, dan ladangan.

 Rujukan 

Kategori: Mamalia
Kategori: Chiroptera